b'\n_START_ARTICLE_\nFenny Heemskerk\n_START_PARAGRAPH_\nFenny Heemskerk (3. detsember 1919 Amsterdam \xe2\x80\x93 8. juuni 2007 Amersfoort) oli hollandi maletaja, naiste suurmeister (1978)._NEWLINE_Heemskerk oli 10-kordne Hollandi naiste malemeister (1937\xe2\x80\x931961). Alates 1949. aastast osales ta maailmameistriv\xc3\xb5istlustel: MM-turniiril 1949/1950 saavutas 8. koha, 1951. aastal v\xc3\xb5itis Veneetsias toimunud MM-i tsooniturniiril esikoha ja p\xc3\xa4\xc3\xa4ses edasi 1952. aastal Moskvas toimunud pretendentide turniirile, kus jagas 2.\xe2\x80\x933. kohta. Pretendentide turniiril m\xc3\xa4ngis ta samuti 1955. aastal (9. koht) ja 1961. aastal (15.\xe2\x80\x9316. koha jagamine).  _NEWLINE_Heemskerk sai FIDE-lt 1950. aastal naiste rahvusvahelise meistri ja 1978. aastal naiste suurmeistri nimetuse.'